3.  NAPIREND
E l ő t e r j e s z t é s
Mindszentkálla Község Önkormányzata Képviselő-testületének  
2026. február 11-i nyilvános ülésére 

[bookmark: _Hlk120195175]Tárgy: Káli-medence Idősek Otthona érdekképviseleti fórumába tag delegálása.
Előterjesztő:   Csombó Zoltán, polgármester
Előkészítette:  Nagy Éva ügyintéző

	Előterjesztő						Jogszabállyal nem ellentétes
							      dr. Szabó Tímea, címzetes főjegyző

Tisztelt Képviselő-testület!
Képviselő-testületet által 2022. november 30. napjától a fenntartó részéről delegált 1 fő Szép László mandátuma lejárt, ezért az Intézményvezető kérte, hogy a fenntartó újítsa meg a képviselőjét, vagy delegáljon másik tagot az érdekképviseleti fórumba
A szociális igazgatásról és szociális ellátásokról szóló 1993. évi III. törvény 99. §-a szerint tartós bentlakásos intézmény fenntartója köteles a házirendben meghatározni az intézményi jogviszonyban állók és az ellátásra jogosultak érdekvédelmét szolgáló fórum megalakításának és tevékenységének - jogszabályban meghatározottak szerint kialakított – szabályait.
A Káli-medence Idősek Otthona Mindszentkálla Érdekképviseleti Fórum Szabályzatát Mindszentkálla Község Önkormányzata Képviselő- testülete 11/2018. (II.18.) számú határozatával elfogadta. 
A Szabályzat szerint az érdekképviseleti fórum tagjai
· az intézményi ellátást igénybe vevők közül 2 fő,
· az ellátottak hozzátartozói, illetve törvényes képviselői közül 1 fő,
· az intézmény dolgozóinak képviseletében 1 fő,
· az intézmény fenntartó szervezet képviseletében 1 fő.

Az ellátást igénybe vevők és hozzátartozói, valamint az intézmény dolgozói választás, a fenntartót képviselő személy, pedig kijelölés alapján töltheti be a tisztséget.
A fenntartó szerv képviselőjét a Mindszentkálla község Önkormányzatának polgármestere jelöli ki, a képviselő testület jóváhagyja.
A megbízatás minden tag esetében 3 évre szól.
Kérem a Tisztelt Képviselő-testületet, hogy az előterjesztést megvitatni szíveskedjenek.






MINDSZENTKÁLLA KÖZSÉG ÖNKORMÁNYZATA KÉPVISELŐ-
TESTÜLETÉNEK
…………../2026. (…………..) HATÁROZATA
Mindszentkálla Község Önkormányzata Képviselő-testülete a Káli-medence Idősek Otthona Mindszentkálla érdekképviseleti fórumába a fenntartó részéről ………………… delegálja. 
Felelős: Csombó Zoltán, polgármester
Határidő: 2026. február 28.

